Først kan nevnes en norsk slekt av polsk-dansk opphav. Stamfaren Gottfried Frølich (ca. 1600–1679) var bartskjærer i Toruń i Polen og tilhørte den tysktalende delen av befolkningen i byen, som på tysk het . Omkring 1630 emigrerte han med sin kone Catharina Schultes (1601–1651) til Helsingør i Danmark, hvor han fikk en stilling på Kronborg slott. Deres sønn Marcus Frølich (1639–1690) ble født i Helsingør, men kom omkring 1665 til Fredrikstad, hvor han ble feltskjær for garnisonen i festningsbyen.